Smalėnų šv. Izidoriaus Artojo bažnyčia
Smalėnų Šv. Izidoriaus Artojo bažnyčia (lenk. Kościoł św. Izydora Oracza w Smolanach) – Romos katalikų bažnyčia šiaurės rytų Lenkijoje, Palenkės vaivadijoje, Seinų apskrityje, Punsko valsčiuje, Smalėnų kaime. Atlaidai: gegužės 15 d. – Šv. Izidoriaus Artojo: rugpjūčio 2 d. – Angeliškos Dievo Motinos. Sekmadieniais ir šventadieniais mišios laikomos dukart lenkų kalba ir vieną kartą lietuviškai. Prieš lietuviškas pamaldas giedamas rožinis. Klebonas – kun. Voicechas Jacekas Stoklosa (lenk. Wojciech Jacek Stokłosa) (2008 m.). Vyksta rekolekcijos kunigams, vasarą rengiamos jaunimo stovyklos, o vienuolyne įrengti nakvynės namai maldininkams. Prieniškio Algirdo Vaištaro drožtas medinis kryžius.